Pekko Pesonen 2010 Jussi-gaalassa.
**Pekko Pesonen** (s. 1976 Hämeenlinna) on suomalainen elokuva- ja televisiokäsikirjoittaja ja dramaturgi.

Pesonen valmistui käsikirjoittajaksi Taideteollisen korkeakoulun elokuvataiteen osastolta vuonna 2002.*lähde?* Hän on käsikirjoittanut muun muassa elokuvat *Lapsia ja aikuisia* (2004) ja *Tyttö sinä olet tähti* (2005) ja *Napapiirin sankarit* (2010), josta hän sai vuoden 2011 parhaan käsikirjoituksen Jussin. Pesonen käsikirjoitti myös elokuvan jatko-osat *Napapiirin sankarit 2* (2015) ja Napapiirin sankarit 3 (2017). Vuonna 2016 saivat ensi-iltansa hänen käsikirjoittamansa elokuvat *Jättiläinen* ja *Onnenonkija*.

Vuonna 2008 Pesonen voitti parhaan draamakäsikirjoituksen Venla-palkinnon *Veljet*-minisarjan käsikirjoituksesta. Samana vuonna toinen Pesosen kirjoittama minisarja *Sitoutumisen alkeet* voitti parhaan fiktion KOURA-palkinnon. Elokuussa 2016 Pesoselle myönnettiin valtion viisivuotinen elokuva-alan taiteilija-apuraha.

Pesonen toimi yhtenä käsikirjoittajana televisioelokuvassa *Gourmet Club* (2004). Hän on ollut mukana käsikirjoittamassa myös televisiosarjoja *Käenpesä*, *Osasto 5*, *Sairaskertomuksia* ja *Pääroolissa*.*lähde?* Lisäksi Pesonen on toiminut dramaturgina useissa televisio- ja elokuvatuotannoissa, sekä *KOMteksti* -käsikirjoitushautomossa.

Pesonen on toiminut puheenjohtajana Käsikirjoittajien killassa, johon kuuluu yli 80 suomalaista elokuva- ja televisiokäsikirjoittajaa. Pesosen käsikirjoittamista käsittelevä blogi Courier New ilmestyi vuosina 2010–2011 Ylen Kohtaus -sivustolla. Hän jatkoi blogia Suomileffa-sivustolla vuosina 2012–2014.

Tuotanto
--------

### Käsikirjoittajana

* *Gourmet Club* (2004)
* *Lapsia ja aikuisia* (2004)
* *Tyttö sinä olet tähti* (2005)
* *Sitoutumisen alkeet* (2008)
* *Veljet* (2008)
* *Napapiirin sankarit* (2010)
* *Maailmanparantaja* (2011)
* *Napapiirin sankarit 2* (2015)
* *Jättiläinen* (2016)
* *Onnenonkija* (2016)
* *Napapiirin sankarit 3* (2017)
* *Peruna* (2020)

### Dramaturgina

* *Viikko ennen vappua* (2009)
* *Pussikaljaelokuva* (2011)
* *Hulluna Saraan* (2012)
* *Risto Räppääjä ja viileä Venla* (2012)
* *Ei kiitos* (2014)
* *Hymyjen maa* (2015)

Lähteet
-------

1. ↑  Leivonniemi, Hanna: Pekko Pesonen.  *Suomen Kuvalehti*, 2010, nro 40. Artikkelin verkkoversio (pdf). Viitattu 20.8.2016.
2. 1 2 3  Pekko Pesonen Elonetissä.
3. ↑  Käsikirjoittaja Pekko Pesonen ja elokuvaohjaaja Aleksi Salmenperä saivat viisivuotiset taiteilijaprofessoriapurahat  18.8.2016. Taiteen edistämiskeskus.  Arkistoitu 20.8.2016. Viitattu 20.8.2016.
4. ↑  Pesonen, Pekko: Puheenjohtajan ajatuksia Killasta  20.1.2010. Käsikirjoittajien Kilta.  Arkistoitu 18.9.2020. Viitattu 11.9.2015.
5. ↑  Kohtaus: Courier New -blogi Yle. Viitattu 11.9.2015.
6. ↑  Courier New -blogi *Suomileffa.fi*. Viitattu 11.9.2015.
7. ↑  Lehmusvesi, Jussi: Suomessa on tekeillä yli kahden miljoonan euron elokuva, jonka nimi on Peruna ja aihe peruna – soitimme käsikirjoittajalle *Helsingin Sanomat*.  26.9.2019. Viitattu 5.10.2019.

Aiheesta muualla
----------------

* Pekko Pesonen Elonetissä.
* Pekko Pesonen Internet Movie Databasessa. (englanniksi)
* Pekko Pesonen Twitterissä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |